El cuarto muro el ze un "muro" imajinario, metesto in fronte al palco de un teatro, che traverso de 'sto muro el pùblego el varda l'asion che ła se porta vanti inte el mondo de l'òpara raprezentà. L'idèa che l'ator el gapie da fegurarse un muro che el ło spartise da i spetadori ła se cata formułà cusì inte el sajo de Denis Diderot, e anca rento tratadi presedenti so l'arte dramàtega che i gavéa dezà spesifegà ła nesesità de na resitasion pì reałìstega che ła metese in conto che l'ator el se dezmentegase de ła prezensa de i spetadori. El conseto parò el ga ciapà sù fama e difuzion solche a cavałier tra fin Otosento e inisi Novesento col rivar del reałizmo teatrałe.